muzaffarpur news: 54 Children Kills In Muzaffarpur Due To Lychee - बिहार में अब तक 54 बच्चों की मौत, लीची पर दोष?
ELECTION_TOPBAND_1585654158208
54 children kills in muzaffarpur due to lychee
टाइम्स न्यूज नेटवर्क | Updated: 14 Jun 2019, 08:47:00 AM IST
बिहार: एनसिफेलाइटिस से हो रहे बच्चों की मौत पर मंत्री ने दिया बेतुका बयान
बिहार के मुजफ्फरपुर में संदिग्ध एक्यूट इंसेफलाइटिस सिंड्रोम यानी चमकी बुखार के कारण मरने वाले बच्चों की संख्या 54 हुई
मुजफ्फरपुर के श्रीकृष्णा मेडिकल कॉलेज ऐंड हॉस्पिटल में अभी तक 46 बच्चों की मौत, केजरीवाल मातृ सदन में 8 बच्चों की मौत
इस साल जनवरी से कुल 179 संदिग्ध एईएस मामले सामने आए, सवाल उठने लगे कि कहीं इन मौतों के पीछे लीची तो वजह नहीं?
बिहार के मुजफ्फरपुर में संदिग्ध एक्यूट इंसेफलाइटिस सिंड्रोम (एईएस) यानी चमकी बुखार के कारण मरने वाले बच्चों की संख्या 54 हो गई है। मुजफ्फरपुर जिले के श्रीकृष्णा मेडिकल कॉलेज ऐंड हॉस्पिटल में अभी तक 46 बच्चों की मौत हो चुकी है। वहीं केजरीवाल मातृ सदन (केएमएस) में 8 बच्चों की मौत हो चुकी है। गुरुवार तक कुल मिलाकर यह आंकड़ा 54 तक पहुंच गया। इस साल जनवरी से कुल 179 संदिग्ध एईएस मामले सामने आए हैं। इस बीच यह भी सवाल उठने लगे हैं कि कहीं इन बच्चों की मौत के पीछे लीची तो वजह नहीं है?
ऐसा दो साल पहले भी हुआ था। खाली पेट लीची खाना खतरनाक होता है, विशेष रूप से बच्चों के लिए। इसको लेकर सामाजिक जागरूकता अभियान की जरूरत है।
मौतों के कारणों की जांच के लिए स्वास्थ्य विशेषज्ञों की सात सदस्यीय केंद्र सरकार की टीम मुजफ्फपुर में है। बिहार के स्वास्थ्य विभाग के अधिकारियों ने दावा किया है कि अधिकांश मौतें हाइपोग्लाइसीमिया (शरीर में अचानक शुगर की कमी) के कारण हुई हैं। इसका कारण इस इलाके में चिलचिलाती गर्मी, नमी और बारिश का न होना बताया जा रहा है। पहले की रिपोर्टों में कुछ स्वास्थ्य विशेषज्ञों ने एईएस के कारण हो रही इन मौतों के पीछे लीची का होना बताया था। कहा जा रहा है कि मुजफ्फरपुर के आस-पास उगाई जाने वाली लीची में कुछ जहरीले तत्व हैं, जो इस बीमारी और मौतों का कारण हैं।
पढ़ेंः मुजफ्फरपुरः चमकी बुखार ने कई बच्चों की जान ली
लीची खाना आम बात
जब शरीर में देर तक भूखे रहने और पोषण की कमी के कारण शरीर में शुगर लेवल कम हो जाता है तो यह मस्तिष्क को प्रभावित करता है। बिहार के स्वास्थ्य अधिकारियों ने माता-पिता को सलाह दी है कि वे अपने बच्चों को खाली पेट लीची न खिलाएं और आधा पका हुआ या बिना लीची वाला भोजन ही करें।
चमकी बुखार से नहीं थम रहीं मौतें
Web Title 54 children kills in muzaffarpur due to lychee(News in Hindi from Navbharat Times , TIL Network)
और जानें:मुजफ्फरपुर में बच्चों की मौतेंमुजफ्फरपुरदिमागी बुखारmuzaffarpur newsdeath in muzaffarpurdeath in biharchildren death in muzaffarpurBiharother cities Newsother cities News in Hindiother cities Latest Newsother cities Headlinesअन्य समाचार